ai4bharat/Pralekha huggingface dataset:
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 216.70 cr Total Vaccine doses  have been administered so far under Nationwide Vaccination Drive
- 13,59,361 doses administered in last 24 hours
- India's Active caseload currently stands at 48,027
- Active cases stand at 0.11%
- Recovery Rate currently at 98.71%
- 4,735 recoveries in the last 24 hours increases Total Recoveries to 4,39,62,664
- 4,858 new cases recorded in the last 24 hours
- Daily positivity rate 
- Weekly Positivity Rate 
- 89.17 cr Total Tests conducted so far; 1,75,935 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 19 सप्टेंबर 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 216.70  कोटींचा टप्पा पार केला आहे.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 4.08 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
भारतातील रुग्णसंख्या सध्या 48,027 इतकी आहे, ती देशाच्या एकूण रुग्णसंख्येच्या तुलनेत 0.11% इतकी आहे. परिणामी, भारतात रुग्ण बरे होण्याचा दर 98.71%. झाला आहे. गेल्या 24 तासांत 5,618 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,39,62,664. झाली आहे.
गेल्या 24 तासात 4,858 नव्या कोरोना रुग्णांची नोंद झाली.
गेल्या 24 तासात एकूण 1,75,935 चाचण्या करण्यात आल्या. भारताने आतापर्यंत एकूण 89.17  कोटींहून अधिक चाचण्या केल्या आहेत. साप्ताहिक पॉझिटिव्हिटी दर सध्या 1.78% तर दैनंदिन पॉझिटिव्हिटी दर 2.76% आहे.
इतर अपडेट्स :R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 91
रस्ते वाहतूक आणि महामार्ग मंत्रालय
मुंबईतील पूर समस्या हाताळण्यासाठी राज्यात वॉटर ग्रीडची स्थापना करावी - नितीन गडकरी
मुंबई –नागपूर |ऑक्टोबर 14, 2020
केंद्रीय मंत्री नितीन गडकरी यांनी मुंबईतील पुराच्या नियमित संकटावर मात करण्यासाठी महाराष्ट्रात 'राज्य वॉटर ग्रीड' ची स्थापना करण्यास सूचविले आहे. मुख्यमंत्री उद्धव ठाकरे यांना बुधवारी लिहिलेल्या पत्रात गडकरी यांनी सांगितले की, वॉटर ग्रीडची स्थापना केल्यानंतर दुष्काळी भागांमध्ये पाण्याची उपब्धता सुनिश्चित करता येईल.
जसे आपण पाहतो की, मुंबईत दरवर्षी पुरामुळे प्रचंड नुकसान होते. म्हणून, नुकसान टाळण्यासाठी पुरस्थिती हाताळण्यासाठी एकात्मिक आराखड्याची आवश्यकता आहे, असे गडकरी म्हणाले. ते पुढे म्हणाले, व्यवस्थित नियोजन केले तर पुराचे पाणी, सांडपाणी आणि गटारांतील पाणी ठाण्याकडे वळवता येईल आणि वळवण्यात आलेले पूर्ण पाणी प्रक्रिया करुन धरणात साठवता येईल. हे पाणी जलसिंचन, शहराजवळील उद्योग आणि आसपासच्या फलोत्पादन पट्ट्याला देता येईल. अतिरिक्त पाणी हे पाईपलाईनच्या माध्यमातून राज्यातील दुष्काळी भागाकडे नेता येईल. शाश्वत उपाययोजना म्हणून मुंबई आणि उपनगरांतील मोठ्या वसाहतींमध्ये पाणी प्रक्रिया केंद्राची स्थापना करता येईल.
मंत्री म्हणाले मुंबईतील पूराची समस्या, नाले व्यवस्थापन, सांडपाणी, पिण्याचे पाणी हे विषय एकमेकांशी संलग्न आणि सुसंगत आहेत, त्यामुळे याविषयी एकात्मिक विचार करण्याची आवश्यकता आहे. ही समस्या केवळ मुंबई शहरापुरती मर्यादीत नाही, त्यामुळे मुंबई महानगर विकास प्राधिकरणाच्या समन्वयाने तसेच आंतरराष्ट्रीय सल्लागारांच्या मदतीने राज्य सरकारने तपशीलवार प्रकल्प अहवाल सादर करावा, असे गडकरी यांनी सांगितले.
नितीन गडकरी यांच्याकडे रस्ते विकास आणि महामार्ग विभागाची जबाबदारी असल्यामुळे, त्यांनी मुंबईतील सर्व रस्त्यांचे सिमेंट रस्त्यांमध्ये रुपांतर करावे, असे सांगितले. डांबरी रस्ते मुंबईतील पावसात टिकणारे नाहीत, हे सांगत मंत्र्यांनी दोन दशकांपूर्वी बांधलेल्या मुंबई-पुणे एक्सप्रेस महामार्ग अद्यापही सुस्थितीत असल्याचे उदाहरण दिले. याच धर्तीवर, मल:निस्सारण आणि पूराचे पाणी वाहून नेण्यासाठी प्रगत जलवाहिनी प्रणालीसह काँक्रीटचे रस्ते मुंबईत बांधले जाऊ शकतात, असे म्हणाले.
महाराष्ट्राच्या मुख्यमंत्र्यांनी जल वाहतूक उपक्रमाला पाठिंबा द्यावा, असे गडकरी म्हणाले. मुंबई पोर्ट ट्रस्टने यापूर्वीच जलवाहतूक सेवा आणि समुद्री पर्यटनासाठी योजना आखली आहे, ज्यामुळे मुंबई आर्थिक राजधानी असण्याबरोबरच देशाच्या सागरी वाहतूक आणि पर्यटनाचे केंद्र ठरेल.
गडकरी यांनी राष्ट्रवादी काँग्रसचे प्रमुख शरद पवार, उपमुख्यमंत्री अजित पवार, राज्याचे सार्वजनिक बांधकाममंत्री अशोक चव्हाण, जलस्रोत मंत्री जयंत पाटील आणि इतर ज्येष्ठ नेत्यांनी या प्रस्तावाला पाठिंबा देण्याचे आवाहन केले.
वाणिज्य आणि उदयोग मंत्रालय
खेळणी  2020 च्या अंमलबजावणीसाठी मुदतवाढ
नवी दिल्ली, 16 सप्टेंबर 2020
वाणिज्य आणि उद्योग मंत्रालयालाच्या उद्योग आणि व्यापार संवर्धन विभागाच्या खेळणी  2020 आदेशाच्या अंमलबजावणीसाठी तारीख वाढविण्यात आली आहे. आधी यासाठी दि. 1.09.2020 अशी मुदत देण्यात आली होती, त्याऐवजी आता यासाठी दि. 1.01.2020 पर्यंत मुदतवाढ देण्यात आली आहे. यासंबंधी आज सरकारने अधिसूचना जारी केली आहे.
कोविड-19 महामारीच्या उद्रेकामुळे निर्माण झालेल्या अडचणी लक्षात घेवून मुदतवाढीचा निर्णय घेण्यात आला आहे. यामुळे देशांतर्गत उत्पादकांना अधिक चार महिन्यांचा वाढीव कालावधी मिळू शकणार आहे.U.Ujgare/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांकडून जॉन पोम्बे मगुफूली यांचे टांझानियाचे अध्यक्ष म्हणून शपथ घेतल्याबद्दल अभिनंदन
नवी दिल्ली, 5 नोव्हेंबर 2020
पंतप्रधान नरेंद्र मोदी यांनी महामहिम जॉन पोम्बे मगूफूली यांचे टांझानियाचे अध्यक्ष म्हणून शपथ घेतल्याबद्दल अभिनंदन केले आहे.
पंतप्रधान म्हणाले, “टांझानियाच्या अध्यक्षपदाची शपथ घेतल्याबद्दल महामहिम जॉन पोम्बे मगूफूली यांचे माझ्याकडून अभिनंदन. आपल्या देशांमधील दीर्घ मैत्री आणखी दृढ होण्यासाठी त्यांच्याबरोबर काम करण्याची मी अपेक्षा करतो.”
M.Chopade/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पर्यावरण, वन एवं जलवायु परिवर्तन मंत्रालय
केंद्रीय पर्यावरण मंत्री भूपेंद्र यादव आणि केंद्रीय जलशक्ती मंत्री गजेंद्र सिंह शेखावत यांनी संयुक्तपणे वनीकरणाच्या माध्यमातून 13 प्रमुख नद्यांच्या पुनरुज्जीवनाचा तपशीलवार प्रकल्प अहवाल केला जारी
नवी दिल्ली, 14 मार्च 2022
केंद्रीय पर्यावरण, वने आणि हवामान बदल खात्याचे मंत्री भूपेंद्र यादव, केंद्रीय जलशक्ती मंत्री गजेंद्र सिंह शेखावत आणि पर्यावरण,वने व हवामान बदल खात्याचे राज्यमंत्री अश्विनी कुमार चौबे यांनी संयुक्तपणे वनीकरणाच्या माध्यमातून तेरा प्रमुख नद्यांच्या पुनरुज्जीवनावर विस्तृत प्रकल्प अहवाल  जारी केला. विस्तृत प्रकल्प अहवाल जारी करण्यात आलेल्या 13 नद्यांमध्ये झेलम, चिनाब, रावी, बियास, सतलज, यमुना, ब्रह्मपुत्रा, लुनी, नर्मदा, गोदावरी, महानदी, कृष्णा आणि कावेरी या नद्यांचा समावेश आहे. डीपीआरसाठी केंद्रीय पर्यावरण, वने आणि हवामान बदल मंत्रालयांतर्गत येणाऱ्या राष्ट्रीय वनीकरण आणि पर्यावरण विकास मंडळाने निधी दिला आणि देहरादून येथील भारतीय वनीकरण संशोधन आणि शिक्षण परिषदेने  तो तयार केला.
आपण नद्यांना काय परत द्यायचे याचा विचार करणे जेव्हा आपण सोडून दिले, तेव्हापासून आपण विकासाची गरज आणि पर्यावरणीय शाश्वततेचा समतोल यापासून दुरावले गेलो,असे प्रतिपादन केंद्रीय जलशक्ती मंत्री गजेंद्रसिंह शेखावत यांनी या कार्यक्रमात सांगितले. जेव्हा आपण निसर्गाचे संरक्षक होणे सोडून दिले आणि त्याऐवजी आपण त्यावर आपली मालकी लादली, तेव्हापासून आपण शोषण सुरू केले आणि संसाधनांचे अधिक शोषण करू लागलो,असे ते म्हणाले.
या डीपीआरच्या सहाय्याने, सर्वसमावेशक नियोजनाद्वारे, आम्ही एकात्मिक व्यवस्थापन आणि सर्वांच्या एकत्रित प्रयत्नांद्वारे भविष्यासाठी एक चांगला संसाधन पाया रचण्याच्या दिशेने वाटचाल करू शकतो,असा विश्वास शेखावत यांनी व्यक्त केला.
या मेळाव्याला संबोधित करताना केंद्रीय पर्यावरण मंत्री भूपेंद्र यादव म्हणाले की, विस्तृत प्रकल्प अहवाल पंतप्रधान नरेंद्र मोदी यांच्या आगामी 25 वर्षांचा काळ 'अमृत काल' करण्याच्या समग्र संकल्पनेशी सुसंगत आहेत. आगामी 10 - 20 वर्षांसाठीचे वनीकरणाचे लक्ष्य डीपीआर निर्धारित करतील. त्यानंतर भावी पिढ्यांना सध्याच्या पिढीच्या 'वन भागीदारी आणि जन भागीदारी'द्वारे 'हरित भारत' मिळेल.
13 प्रमुख भारतीय नद्यांच्या डीपीआरमधील संकल्पनेनुसार प्रस्तावित वनीकरण हस्तक्षेपांची वेळेवर आणि प्रभावी अंमलबजावणी केल्याने भू आणि जलचर जैवता व उपजीविका सुधारण्यात आणि स्वच्छ किनाऱ्यांसोबत, अविरल धारा, निर्मल धारा या संदर्भात नद्यांचे पुनरुज्जीवन यामध्ये महत्त्वपूर्ण योगदान अपेक्षित आहे.
S.Kane/S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 188
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
राष्ट्रव्यापी कोविड लसीकरण मोहिमेंतर्गत आतापर्यंत 219.56 कोटी लस-मात्रा  देण्यात आल्या.
गेल्या 24 तासांत 23,791 लस-मात्रा देण्यात आल्या
भारतातील सध्याची उपचाराधीन रुग्ण संख्या 22,549
सध्याची कोविड ॲक्टीव रुग्ण संख्या 0.05%
रुग्ण बरे होण्याचा सध्याचा दर 98.76%
गेल्या 24 तासांत 1,503 रूग्ण कोविडमधून बरे झाले असून बरे झालेल्या एकूण रूग्णांची संख्या 4,40,93,409 इतकी झाली
गेल्या 24 तासांत 862 नवीन रुग्णांची नोंद
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 90.01 चाचण्या करण्यात आल्या; गेल्या 24 तासांत 63,786 चाचण्या करण्यात आल्या.
गृह मंत्रालय
केंद्रीय गृह व्यवहार तसेच सहकार विभागाचे मंत्री अमित शाह यांनी पाऊस, पूर आणि भूस्खलनामुळे उत्तराखंडात निर्माण झालेल्या परिस्थितीचे हवाई सर्वेक्षण केले
नवी दिल्ली, 21 ऑक्टोबर 2021
केंद्रीय गृह व्यवहार तसेच सहकार विभागाचे मंत्री अमित शाह यांनी उत्तराखंड राज्याचे राज्यपाल लेफ्टनंट जनरल गुरमीत सिंग, मुख्यमंत्री पुष्कर सिंग धामी, उत्तराखंडचे आपत्ती व्यवस्थापन मंत्री डी एस रावत आणि संसद सदस्य अनिल बालुनी यांच्यासह हवाई सर्वेक्षण करून पाऊस, पूर आणि भूस्खलनामुळे बाधित झालेल्या उत्तराखंडातील देवप्रयाग, रामनगर, रामगड, गौलापार आणि रुद्रपुर या भागांतील परिस्थितीचा आढावा घेतला आणि या नैसर्गिक आपत्तीमुळे झालेल्या नुकसानीची माहिती घेतली. हवाई सर्वेक्षणानंतर केंद्रीय मंत्री अमित शाह यांनी केंद्र आणि राज्य सरकारच्या अधिकाऱ्यांची बैठक घेऊन सद्य परिस्थितीची माहिती घेतली.
केंद्र सरकारने योग्य वेळी पुरविलेल्या माहितीमुळे जीवितहानीचे प्रमाण कमी राखण्यात मदत झाली असे अमित शाह यांनी सांगितले. ते म्हणाले की, केंद्र सरकारने 16 ऑक्टोबरला 24 तासांची आगाऊ पूर्वसूचना जारी केल्यानंतर, राज्य सरकार आणि स्थानिक प्रशासनाने एसडीआरएफ अर्थात राज्य आपत्ती निवारण दल, एनडीआरएफ अर्थात राष्ट्रीय आपत्ती निवारण दल, आयटीबीपी अर्थात भारत-तिबेट सीमा पोलीस, लष्कर तसेच हवाई दलाला इशारेवजा सूचना पाठविल्यामुळे, नुकसान टाळण्यात मोठ्या प्रमाणात यश मिळाले. सर्व मोबाईल ग्राहकांच्या मोबाईलवर आगाऊ इशारे पाठविण्यात आल्यामुळे त्यांच्या अनावश्यक हालचाली टाळता आल्या. चारधाम यात्रेच्या यात्रेकरूंना पाऊस सुरू होण्यापूर्वी जेथे आहेत तेथेच थांबविण्यात आले आणि त्यामुळे एकाही यात्रेकरूच्या मृत्यूची बातमी आली नाही आणि आता तर ही यात्रा पुन्हा सुरु करण्यात आली आहे अशी माहिती त्यांनी दिली. पाऊस सुरु होण्यापूर्वीच धोक्याचे इशारे मिळाल्यामुळे एनडीआरएफ, लष्कर, आयटीबीपी, एसडीआरएफ, राज्य प्रतिसाद पथके, अग्निशमन दल यांचे कर्मचारी विविध घटनास्थळी तैनात होते. नागरिकांना वाचविण्यासाठी हेलिकॉप्टर्सची देखील व्यवस्था करून त्यांना पाऊस सुरु होण्यापूर्वी सावधानतेचा इशारा देऊन सज्ज ठेवण्यात आले होते अशी माहिती केंद्रीय मंत्री अमित शाह यांनी दिली.
M.Chopade/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
रेल्वे मंत्रालय
प्रवाशांच्या सुरक्षा सुनिश्चितीसाठी भारतीय रेल्वेच्या वतीने कोविडपश्चात बोगींची निर्मिती
कपूरथलाच्या रेल्वे कोच फॅक्टरीमध्ये कोविड-19शी लढा देणाऱ्या कोविडपश्चात बोगींची रचना
नवी दिल्ली, 14 जुलै 2020
कोविड-19 महामारीचा प्रसार रोखण्यासाठी भारतीय रेल्वेच्या वतीने अनेक उपाय योजना करण्यात आल्या आहेत. रेल्वेच्या कपूरथला येथे असलेल्या बोगी निर्माण फॅक्टरीमध्ये कोविड साथीशी लढा देण्यासाठी सक्षम बोगी तयार करण्यात येत आहेत. कोविडपश्चात वापरण्यास योग्य ठरतील असा बदल बोगींच्या रचनेमध्ये करण्यात आला आहे. या बोगींमध्ये असलेल्या सुविधा वापरण्यासाठी त्या गोष्टींना प्रवाशाला हात लावावे लागणार नाही.  तसेच दारांचे हँडल, लॅच यांच्यावर तांब्याचे लेपन करण्यात आले आहे. बोगीतली हवा शुद्ध करण्याची यंत्रणा बसविण्यात आली आहे. तसेच या बोगींना टिटॅनियम डाय-ऑक्साईडचे लेपन करण्यात आले आहे.
कोविड पश्चात बोगींची ठळक वैशिष्ट्ये खालीलप्रमाणे आहेत:-
- हाताचा स्पर्श न करता सुविधा उपलब्ध - कोविडपश्चात प्रवाशांची सुरक्षा लक्षात घेवून तयार करण्यात आलेल्या बोगींमध्ये हाताचा वापर न करता, पायाने पाण्याचा नळ सुरू करणे तसेच साबणाचे द्रावण घेण्याची सुविधा देण्यात येणार आहे. तसेच शौचकूपामध्ये प्रवेश करण्यासाठीही पायाने दरवाजा उघडता येणार आहे. त्याचबरोबर बोगीचा दरवाजा कोपराने ढकलून उघडता येईल, असा करण्यात आला आहे.
- तांब्याचे लेपन केलेले हँडल्स आणि लॅचेस् - कोरोनाचा विषाणू तांबे या धातूवर जास्त काळ राहू शकत नाही, हे लक्षात घेवून कोविडपश्चात बोगी तयार करताना सर्व हँडल्स आणि लॅचेसवर तांब्याचे लेपन करण्यात आले आहे.
- प्लाझ्मा हवा शुद्धीकरण सुविधा - कोविडपश्चात बोगींमध्ये वातानुकूलित यंत्रणेच्या डक्टमध्ये प्लाझ्मा हवा शुद्धीकरणाची सुविधा आहे. त्यामुळे ही यंत्रणा वातानुकूलित बोगीच्या आतली हवा आणि बोगीच्या पृष्ठभागाचे निर्जंतुकीकरण करू शकणार आहे. त्यामुळे कोविडचे विषाणू बोगीमध्ये राहू शकणार नाहीत.
- टिटॅनियम डाय-ऑक्साईडचे लेपन - कोविडपश्चात बोगींना टिटॅनियम डाय-ऑक्साईडचे लेपन करण्यात आले आहे. या पर्यावरण स्नेही लेपनामुळे पृष्ठभागावर असलेल्या विषाणूंना, जीवाणूंना निकामी करण्यासाठी मदत होणार आहे. तसेच हवाबंद डब्यामध्ये बुरशी जमा होण्याचे प्रमाण जास्त असते, ते या लेपनामुळे होणार नाही. टिटॅनियम डाय-ऑक्साईडच्या लेपनाला अमेरिकन अन्न आणि औषध प्रशासनानेही मान्यता दिलेली आहे. त्यामुळे बोगीतल्या हवेची गुणवत्ता वाढण्यास मदत मिळणार आहे. तसेच या लेपनामध्ये कोणत्याही प्रकारची हानीकारक विषारी तत्वे असणार नाहीत. प्रवाशांना सुरक्षित ठेवणा-या या टिटॅनियम डाय-ऑक्साईडचे लेपन प्रामुख्याने हात धुण्याची जागा, शौचकूप, बसण्याची आणि झोपण्याची जागा, खाण्याचे टेबल, काचेची खिडकी, खालची फरशी अशा प्रवाशांच्या संपर्कात येणा-या प्रत्येक पृष्ठभागावर करण्यात आले आहे. या लेपनाचा प्रभाव 12 महिने राहू शकतो.
B.Gokhale/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 239
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 186.90 कोटी लसमात्रा देण्यात आल्या आहेत.
भारतातील उपचाराधीन रुग्णांची संख्या सध्या 12,340 आहे
उपचाराधीन रुग्णांचे प्रमाण 0.03% आहे
रुग्ण बरे होण्याचा दर सध्या 98.76% आहे.
गेल्या 24 तासात 1,547 रुग्ण बरे झाले, त्यामुळे बरे झालेल्या एकूण रुग्णसंख्या वाढून 4,25,13,248 वर
गेल्या 24 तासात 2,067 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 83.29 कोटी चाचण्या करण्यात आल्या. गेल्या 24 तासात 4,21,183 चाचण्या करण्यात आल्या.
वाणिज्य आणि उदयोग मंत्रालय
विशेष आर्थिक क्षेत्र धोरणविषयक अभ्यास गटाच्या अध्यक्षपदी बाबा कल्याणी
नवी दिल्ली, 6 जून 2018
देशातील विशेष आर्थिक क्षेत्र धोरणाविषयी अभ्यास करण्यासाठी केंद्र सरकारने काही तज्ञ व्यक्तींचा एक गट स्थापन केला आहे. भारत फोर्जचे अध्यक्ष बाबा कल्याणी या अभ्यासगटाच्या अध्यक्षस्थानी आहेत. या गटात एकूण 10 मान्यवरांचा समावेश आहे.
1 एप्रिल 2000 रोजी देशात विशेष आर्थिक क्षेत्रविषयक धोरणाच्या अंमलबजावणीला सुरूवात झाली. मे 2005 मध्ये संसदेने यासंदर्भातील अधिनियमाला मंजुरी दिली आणि 23 जून 2005 रोजी राष्ट्रपतींनी त्यावर शिक्कामोर्तब केले.
या संदर्भात अभ्यास करण्यासाठी स्थापन करण्यात आलेला गट, या धोरणाचे मूल्यांकन करणार असून, सध्याची आर्थिक स्थिती लक्षात घेत निर्यातदारांच्या गरजा पूर्ण करण्यासंदर्भात सूचना करणार आहे. या गटाने तीन महिन्यांच्या अवधीत आपल्या शिफारसी सादर करणे अपेक्षित आहे.
B.Gokhale/M.Pange/D.Rane
(Visitor Counter : 81
पंतप्रधान कार्यालय
पंतप्रधानांचा 16 व्या पूर्व आशिया शिखर परिषदेत 27 ऑक्टोबर 2021 रोजी सहभाग
नवी दिल्ली, 27 ऑक्टोबर 2021
पंतप्रधान नरेंद्र मोदी आज 16 व्या पूर्व आशिया शिखर परिषदेत व्हिडिओ कॉन्फरन्सद्वारे सहभागी झाले होते. पूर्व आशिया शिखर परिषद आणि आसियानचा अध्यक्ष म्हणून ब्रुनेईने 16 व्या पूर्व आशिया शिखर परिषदेचे आयोजन केले होते. यात आसियान देश आणि ऑस्ट्रेलिया, चीन, जपान, दक्षिण कोरिया, रशिया, अमेरिका आणि भारत यासह इतर पूर्व आशिया शिखर परिषदेतील सहभागी देशांचे प्रमुख उपस्थित होते. भारताचा ईएएस मध्ये सक्रिय सहभाग असतो. पंतप्रधानांची उपस्थिती असलेली ही सातवी पूर्व आशिया शिखर परिषद होती.
शिखर परिषदेतील आपल्या भाषणात, पंतप्रधानांनी हिंद-प्रशांत क्षेत्रातील देशांना महत्त्वाच्या धोरणात्मक मुद्यांवर चर्चा करण्यासाठी एकत्र आणण्याच्या दृष्टीने प्रमुख नेत्यांचा मंच म्हणून पूर्व आशिया शिखर परिषदेचे महत्व अधोरेखित केले. लस आणि वैद्यकीय सामुग्रीच्या पुरवठ्याद्वारे कोविड-19 महामारीविरोधात लढण्यासाठी भारताने केलेल्या प्रयत्नांची पंतप्रधानांनी माहिती दिली. महामारीनंतर अर्थव्यवस्थेच्या वृद्धीसाठी आणि लवचिक जागतिक मूल्य साखळी सुनिश्चित करण्यासाठी "आत्मनिर्भर भारत" अभियानाचा पंतप्रधानांनी उल्लेख केला. अर्थव्यवस्था आणि पर्यावरण तसेच हवामान संबंधी शाश्वत जीवनशैली यांच्यात अधिक चांगला समतोल साधण्यावर त्यांनी भर दिला.
16 व्या पूर्व आशिया शिखर परिषदेत हिंद-प्रशांत, दक्षिण चीन समुद्र, यूएनसीएलओएस ,दहशतवाद आणि कोरियन बेट आणि म्यानमारमधील परिस्थिती यासह महत्त्वाच्या प्रादेशिक आणि आंतरराष्ट्रीय मुद्यांवर चर्चा झाली. पंतप्रधानांनी हिंद-प्रशांतमधील "आसियानच्या मध्यवर्ती स्थानाचा " पुनरुच्चार केला आणि आसियान आऊटलूक इंडो-पॅसिफिक  आणि भारताच्या इंडो-पॅसिफिक ओशन्स इनिशिएटीव्ह  वरील समन्वयाचा उल्लेख केला.
पूर्व आशिया शिखर परिषद देशाच्या नेत्यांनी मानसिक आरोग्य, पर्यटनाद्वारे आर्थिक पुनर्विकास आणि शाश्वत सुधारणा यावरील तीन निवेदने स्वीकारली, जी भारताने सहप्रायोजित केली आहेत. एकूणच, या शिखर परिषदेत पंतप्रधान आणि इतर पूर्व आशिया शिखर परिषद देशाच्या नेत्यांमध्ये विचारांची यशस्वी देवाणघेवाण झाली.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांच्या प्रमुख सचिवांच्या अध्यक्षतेखाली भारताच्या G20अध्यक्षपदाच्या समन्वय समितीची नववी बैठक
पहिल्यांदाच तयार करण्यात आलेले G20 India मोबाईल ॲप अँड्रॉइड आणि आयओएस या दोन्ही मोबाईलवर उपलब्ध
भारतीय संस्कृती आणि लोकशाहीची मूल्ये ही जी 20 परिषदेदरम्यानच्या प्रदर्शनातून प्रतिबिंबित केली जातील
निर्बंध अटळ असले तरी जनसामान्यांची कमीत कमी गैरसोय होण्याच्या दृष्टीने प्रयत्न केले जावेत यावर प्रमुख सचिवांचा भर
भारत मंडपम येथे अनेकविध मध्यस्थ कक्षांची स्थापना
नवी दिल्ली, 30 ऑगस्ट 2023
G20 समन्वय समितीची नववी बैठक आज 30 ऑगस्ट 2023 रोजी पंतप्रधानांचे प्रमुख सचिव पी के मिश्रा यांच्या अध्यक्षतेखाली पार पडली. नवी दिल्लीत होणार असलेल्या जी 20 सदस्य देशांच्या नेत्यांच्या बैठकीसाठी झालेल्या तयारीचा प्रमुख सचिवांनी यावेळी आढावा घेतला. वाहतूक, शिष्टाचार, सुरक्षा आणि माध्यमांशी संबंधित तयारी इत्यादी बाबींचा या आढाव्यात समावेश होता. जी 20 सचिवालय, परराष्ट्र व्यवहार मंत्रालय, सांस्कृतिक मंत्रालय, माहिती आणि प्रसारण मंत्रालय तसेच दूरसंचार विभाग येथील वरिष्ठ अधिकारी बैठकीला उपस्थित होते. कार्यस्थळी तसेच ‘भारत मंडपम’ इथे जागी चाललेले काम समाधानकारकरीत्या सुरू आहे असे यावेळी नमूद करण्यात आले. एकामेवाद्वितीय अशा भारतीय अनुभूतीसाठी भारतीय संस्कृतीवरील तसेच ‘मदर ऑफ डेमॉक्रसी’ ही प्रदर्शने भारत मंडपम मध्ये मांडली जात आहेत. कार्यक्रम स्थळावरील नटराजाची मूर्ती तसेच अतिथी नेत्यांच्या जोडीदारांसाठी खास तयार केलेला कार्यक्रम यांचाही प्रमुख सचिवांनी आढावा घेतला. जी-20 साठी पहिल्यांदाच मोबाईल ॲप तयार करण्यात आले आहे. 'जी-20 इंडिया' या नावाचे हे ॲप अँड्रॉइड आणि आयओएस या दोन्ही प्रणालीवर उतरवून घेण्यासाठी उपलब्ध आहे.
जी-20 साठीचे आमंत्रित आणि माध्यमकर्मी भारत मंडपम मध्ये उभारल्या जात असलेल्या इनोवेशन हब आणि डिजिटल इंडिया एक्स्पिरियन्शिअल हब यांच्या माध्यमातून डिजिटल इंडियाचे प्रत्यक्ष साक्षीदार होतील.
लॉजिस्टिकच्या बाबतीत सांगायचे तर,कवायती आयोजित केल्या जात आहेत तसेच रंगीत तालमीचे देखील नियोजन केले जात आहे. यावेळी प्रधान सचिवांनाही संबंधित अधिकाऱ्यांनी सुरक्षेसंदर्भातल्या बाबींची माहिती दिली. जनतेसाठी, रहदारी संबंधित सूचना जारी करण्यात आल्या आहेत. सुरक्षा आणि शिष्टाचाराच्या कारणास्तव, रहदारीसंबंधी निर्बंध घातले जात असले तरी, जनतेची कमीत कमी गैरसोय होण्यासाठी प्रयत्न केले पाहिजेत यावर प्रधान सचिवांनी भर दिला. यामुळे शहरातील अत्यावश्यक सेवांवर परिणाम होऊ नये, असे निर्देश त्यांनी दिले. रहदारी निर्बंधांसंबंधी होणारा संवाद हा अधिक वापरकर्ता-अनुकूल असला पाहिजे असे ते पुढे म्हणाले.
या शिखर परिषदेसाठी येणाऱ्या प्रसार माध्यमांच्या सुविधा व्यवस्थेचाही आढावा घेण्यात आला. आतापर्यंत 3600 हून अधिक विनंतीपत्रे परदेशी माध्यमांसह इतर माध्यमांकडून प्राप्त झाली असून त्यांना स्वीकृतीपत्रेगी जारी केले जात आहेत. भारत मंडपम येथील मीडिया सेंटर या आठवड्याच्या अखेरपर्यंत पूर्णपणे कार्यान्वित होईल.
यावेळी प्रधान सचिवांनी सर्व संबंधित अधिकारी आणि विविध संस्थांच्या प्रमुखांना हे शिखर संमेलन यशस्वीपणे आयोजित करण्यासाठी सर्वतोपरी प्रयत्न करण्याचे निर्देश दिले आहेत. विविध कामांसाठी नेमलेल्या संस्थांमधील सुरळीत समन्वयासाठी, भारत मंडपम येथे एक बहुआयामी संस्था नियंत्रण कक्ष स्थापन करण्याचा निर्णय घेण्यात आला. प्रत्यक्ष तयारीचा आढावा घेण्यासाठी प्रधान सचिव पुढील काही दिवसात नियोजित ठिकाणांना आणि स्थळांना देखील भेटी देतील.R.Aghor/Vijaya/Vikas/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
शिक्षण मंत्रालय
शिक्षण मंत्रालय शिक्षक पर्व उपक्रमांतर्गत 21व्या शतकातील शालेय शिक्षणासंबंधी 10 आणि 11 सप्टेंबर रोजी दोन दिवसीय परिषदेचे आयोजन करणार
पंतप्रधान नरेंद्र मोदी 11 सप्टेंबर रोजी परिषदेला संबोधित करणार
नवी दिल्ली, 9 सप्टेंबर 2020
शिक्षणमंत्रालय शिक्षक पर्व उपक्रमांतर्गत 21व्या शतकातील शालेय शिक्षण यावर 10 आणि 11 सप्टेंबर रोजी दोन दिवसीय परिषदेचे ऑनलाईन माध्यमातून आयोजन करणार आहे. परिषदेच्या पहिल्या दिवशी, प्राचार्य आणि शिक्षकांवर लक्ष केंद्रीत असून, राष्ट्रीय शैक्षणिक धोरणातील काही घटकांची त्यांनी यापूर्वीच कशी सर्जनशील पद्धतींनी अंमलबजावणी केली आहे, त्याविषयी चर्चा करण्यात येईल. राष्ट्रीय पारितोषक विजेते शिक्षक आणि इतर सर्जनशील शिक्षकांचा परिषदेत सहभाग असेल. पंतप्रधान नरेंद्र मोदी परिषदेला 11 सप्टेंबर 2020 रोजी संबोधित करणार आहेत. यापूर्वी पंतप्रधान नरेंद्र मोदी यांनी 7 ऑगस्ट 2020 रोजी आयोजित केलेल्या राष्ट्रीय शैक्षणिक धोरणांतर्गत उच्च शिक्षणातील परिवर्तन सुधारणांसंबंधीच्या परिषेदला व्हिडीओ कॉन्फरन्सच्या माध्यमातून संबोधित केले होते.
दोन दिवसाच्या परिषदेत तज्ज्ञांकडून एनईपीच्या शालेय शिक्षण संकल्पनेविषयी महत्त्वपूर्ण संकल्पनांचा उलगडा करण्यात येणार आहे. MyGov या पोर्टलवर शिक्षकांकडून आलेल्या काही सूचना सामायिक करण्यात येणार आहेत.
शिक्षक पर्व शिक्षकांचा सत्कार आणि नवीन शैक्षणिक धोरण 2020 पुढे नेण्यासाठी 8 सप्टेंबर ते 25 सप्टेंबर 2020 या कालावधीत साजरे करण्यात येत आहे. मंत्रालयाकडून एनईपी आणि अंमलबजावणीविषयी वेबिनार सत्रांचे आयोजन करण्यात येणार आहे. या वेबिनारमध्ये, तज्ज्ञांकडून एनईपीच्या महत्वपूर्ण संकल्पनांविषयी चर्चा करण्यात येईल. प्रत्येक संकल्पना शिक्षण प्रणालीच्या भागधारकांच्या वेगवेगळ्या घटकांना समोर ठेवून सादर करण्यात येईल; तथापि, सर्व शाळा, शिक्षक, पालक, विद्यार्थ्यांसाठीही उपयुक्त ठरेल.
M.Chopade/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 151